Romēns Bardē
Romēns Bardē (franču: Romain Bardet; dzimis 1990. gada 9. novembrī) ir profesionāls Francijas šosejas riteņbraucējs, kurš pārstāv UCI WorldTeam komandu Team dsm–firmenich PostNL. Bardē pazīstams ar savām kalnā braukšanas un nobraucienu prasmēm, kas padarījušas viņu par vienu no galvenajiem kopvērtējuma ieskaites pretendentiem Lielajās tūrēs. Viņa karjeras labākie rezultāti galvenokārt gūti Francijā. Uzvarējis četros Tour de France posmos četros atsevišķos gados, no 2015. līdz 2017. gadam un pēc tam 2024. gadā; piecus gadus pēc kārtas (no 2014. līdz 2018. gadam) ierindojās labāko desmitniekā un divas reizes finišēja uz goda pjedestāla: otrais kopvērtējumā 2016. gadā un trešais kopvērtējumā 2017. gadā. Valkājis jauno braucēju ieskaites līdera kreklu, ieguvis kalnu karaļa ieskaites kreklu 2019. gadā, kā arī visas tūres cīnītāja balvu 2015. gadā. Ārpus Francijas viņš uzvarējis 2021. gada Vuelta a España posmā un uzvarēja 2022. gada Tour of the Alps kopvērtējumā. Izcīnījis sudraba medaļu 2018. gada Pasaules čempionāta grupas braucienā.